52. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 100 της 11/16 Σεπτ. 1976 (ΦΕΚ Α΄ 247) Περί προσδιορισμού των αρμοδίων οργάνων προς άσκησιν αρμοδιοτήτων τινών, κατ’ εφαρμογήν του άρθρ. 29 (παρ. 3) του Νόμ. 400/1976.  Λαβόν υπ’ όψιν: α)Τας διατάξεις του άρθ. 29 (παρ. 3) του υπ’ αριθ. 400/ 1976 Νόμου « περί Υπουργικού Συμβουλίου και Υπουργείων».  β)Την υπ’ αριθ. 0. 2203/747ΔΙΙΙ/ 11. 8. 1976 εισήγησιν του Υπουργού Συντονισμού, δι’ ής επισημαίνεται η ανάγκη προσδιορισμού των αρμοδίων οργάνων, κατά τας ως άνω διατάξεις, προς άσκησιν ωρισμένων αρμοδιοτήτων, αι οποίαι ασκούνται μέχρι τούδε υπ’ αυτού, δυνάμει των προμνησθεισών νεαρών διατάξεων, αρχής γενομένης εκ του άρθρ. 41 του Ν. Δ. 957/1971, (ανωτ. αριθ. 27) δι’ ου κατηργήθησαν τα εν αυτώ αναφερόμενα κυβερνητικά συλλογικά όργανα, ων αι αρμοδιότητες ανετέθησαν εις τον Υπουργόν Εθνικής Οικονομίας, ούτινος η θέσις ως και ολόκληρον το Ν. Δ./μα τούτο κατηργήθησαν δια του Ν. Δ. 175/1973 (ανωτ. αριθ. 39), αι δε αρμοδιότητες αύται, ως και έτεραι τοιαύται, αναφερόμεναι κυρίως εις τους τομείς Γεωργίας, Βιομηχανίας, Εμπορίου και Εργασίας, ανετέθησαν εις τον Υπουργόν Συντονισμού, δια του ισχύοντος εισέτι άρθρ. 44 του αυτού Ν. Δ/τος, αποφασίζει: (Αντί για τις σελ. 84 29(ζ) – 84,308) Σελ. 84,29(η) Τεύχος Ζ101 – Σελ.1 Υπουργικό Συμβούλιο - Οργάνωση Υπουργείων - Κυβερνητικές Επιτροπές 1.Ε.α.48-52 1.Αρμοδιότητες των Υπουργείων Γεωργίας Βιομηχανίας και Ενεργείας, Εμπορίου και Εργασίας, ασκούμεναι μέχρι τούδε υπό του Υπουργού Συντονισμού, συμφώνως τω άρθρ. 29 (παρ. 3) του Νόμ. 400/1976, ασκούνται εφεξής υπό των καθ’ ύλην αρμοδίων Υπουργών και Υπουργείων τούτων.  2.Αι υπό των άρθρ. 2 (παρ.1), 3,4 (παρ.1 και 2) και 5 (παρ. 1 και 2) του Ν. Δ. 3758/1957 «περί ιδρύσεως Εθνικού Οργανισμού Καπνού», (τόμ. 16Γ σελ. 730) ως συνεπληρώθη και ετροποποιήθη, προβλεπόμεναι αρμοδιότητες της καταργηθείσης Κυβερνητικής Επιτροπής Καπνού, ασκούνται εφεξής υπό της υπό του άρθρ. 5 του Νόμ.400/1976 (ανωτ.αριθ.51) προβλεπομένης Οικονομικής Επιτροπής, ης αι εν προκειμένω αποφάσεις εκτελούνται υπό των αρμοδίων καθ’ ύλην Υπουργών Οικονομικών, Εμπορίου και Γεωργίας. Αι προβλεπόμεναι υπό της κειμένης νομοθεσίας λοιπαί αρμοδιότητες της καταργηθείσης Κυβερνητικής Επιτροπης Καπνού, ασκούνται εφεξής υπό του Υπουργού Εμπορίου.  3.Αι ασκούμεναι μέχρι τούδε υπό του Υπουργού Συντονισμού αρμοδιότητες του καταργηθέντος Συμβουλίου Εξωτερικού Εμπορίου, αι μεν προβλεπόμεναι υπό του άρθρ. 4 του Ν. Δ. 480/1947 (τόμ. 11 σελ. 257) ασκούνται εφεξής υπό του Υπουργού Εμπορίου, αι δε προβλεπόμεναι υπό των άρθρ. 1, 3 και 5 ( παρ. 1, 5 και 7) του Ν.Δ. 3982/1959, (τόμ. 11 σελ. 250,4), ως ούτος συνεπληρώθη υπό του Νόμ. 4484/1965, (τόμ. 13 σελ. 80,27), ασκούνται αποκλειστικώς υπό των Υπουργών Εμπορίου και Βιομηχανίας και Ενεργείας.  4. Αι υπό του άρθ. 4 του Ν. Δ. 2490/1953 (άρθρ. 57 της κωδικοποιήσεως, τόμ. 16Β σελ. 649) προβλεπόμεναι αρμοδιότητες του Υπουργικού Συμβουλίου, αι οποίαι ησκούντο μέχρι τούδε υπό της Οικονομικής Επιτροπής, επί τη βάση της υπ΄αριθ. 127/76 Πράξεως αυτού (ανωτ. αριθ. 49), ασκούνται εφεξής, ως προς τα μέτρα προστασίας και στηρίξεως της παραγωγής και τον καθορισμόν της τιμής ασφαλείας της Κορινθιακής σταφίδος, ως και την χάραξιν της γενικής πολιτικής επί του προϊόντος τούτου υπό της Οικονομικής Επιτροπής του άρθρ. 5 του Νόμ. 400/1976, τη εισηγήσει των Υπουργών Γεωργίας και Εμπορίου. Η αρμοδιότης δια την εφαρμογήν και εκτέλεσιν των εν προκειμένω αποφάσεων της Οικονομικής Επιτροπής, περιλαμβανομένου και του καθορισμού της εκάστοτε τιμής διαθέσεως της Κορινθιακής σταφίδος, ανήκει εις τους Υπουργούς Γεωργίας και Εμπορίου και ασκείται δια κοινών αποφάσεων αυτών. Σελ. 84,30(η) Τεύχος Ζ101- Σελ. 2. 5.Η ασκουμένη υπό των Υπουργών Συντονισμού και Συγκοινωνιών αρμοδιότης της εγκρίσεως των αποφάσεων του διοικητικού συμβουλίου του Οργανισμού Τηλεπικοινωνιών Ελλάδος των αφορωσών εις τας διεθνείς σχέσεις κα συμβάσεις και τας συμβάσεις μετ’ εμπορικών Οίκων της αλλοδαπής, προβλεπομένη υπό του άρθ. 46 του Ν.Δ. 165/1973 «περί Οργανισμού Τηλεπικοινωνιών της Ελλάδος» , (τόμ. 22Α σελ. 539) ασκείται εφεξής υπό των Υπουργών Εμπορίου και Συγκοινωνιών. 1.Ε.α.52 Υπουργικό Συμβούλιο - Οργάνωση Υπουργείων - Κυβερνητικές Επιτροπές